Groot IAU-kongres in Kaap gehou in 2024 | Netwerk24
Groot IAU-kongres in Kaap gehou in 2024
Deur Elsabé Brits 03 September 2018 06:02
Die wêreld se grootste en noemenswaardigste astronomie-kongres word vir die eerste keer in meer as 100 jaar in Afrika en spesifiek Kaapstad gehou.
Suid-Afrika het die bod gewen om die algemene vergadering van die Internasionale Astronomiese Unie (IAU) se 105ste byeenkoms in 2024 aan te bied.
Die IAU is die liggaam wat die wêreld se sterrekunde byeenbring, besluit oor die name van onder meer planete en ander liggame, terminologie en alle aspekte van ruimtewetenskap en sterrekunde.
Die IAU het 13 500 lede in 100 lande – vroue verteenwoordig nou 30% van die lidmaatskap.
Mmamoloko Kubayi-Ngubane, minister van wetenskap en tegnologie, sê die plaaslike komitee wat die bod gewen het, het die land se steun. Dit is weer 'n bewys dat Afrika die volgende groot plek is vir sterrekunde.
Die algemene vergadering van die IAU word net elke drie jaar gehou en tans word dit in Wene, Oostenryk, gehou. Die volgende een is in Suid-Korea en dan volg Kaapstad.